Amt Willemsborg

Dat Amt Willemsborg weer en Verwaltungsrebeed in dat Fürstendom Lümborg un in dat Königriek Hannover mit Seet in Willemsborg binnen de Landdrostie Lümborg.

Dat Leid över dat Amt harr en Amtmann, de twete Beamte weer bet 1816 de Amtsschriever.

De Amtlüüd hebbt toeerst in dat Slott von de Familie von Groten in Stillhorn seten. Dat Slott weer 1724 brockfällig un is denn afreten worrn. 1724 is denn en neet Amtshuus boot worrn.

 Geografie 

In’n Süden von dat Amt leeg dat Amt Horborg un de Stadt Horborg un in’n Oosten dat hambörgsche Amt Bardörp (Stand 1848). De annern Öörd, von de dat Amt ümgeven weer, hebbt all to Hamborg höört (ünner annern Waltershoff, Möhlenwarder un Moorwarder).

 Bet 1859 

1672 hett Hertog Georg Willem von Lümborg den Besitt von de Familie Groten op de Elvwarders köfft un mit den Besitt tohoopleggt, den he al harr. De Hertog hett dit Rebeed denn na sik sülvs Willemsborg döfft.

Na Georg Willem sien Dood hett sien Brodersöhn Georg Ludwig, de Kurförst von Bruunswiek-Lümborg, dat Förstendom Lümborg arvt. To disse Tied 1705 is Willemsborg en Amt worrn.

1813 hett dat Amt Willemsborg noch de Insel Neehoff tokregen. To’n 1. Mai 1847 hett dat Amt Horborg den lütten Elvsand Blomensand in’n Reiherstieg an dat Amt Willemsborg afgeven.Christian H. Ebhardt: Gesetze, Verordnungen und Ausschreiben für das Königreich Hannover. 1846–1850. Vandenhoeck und Ruprecht, Göttingen 1851, Sied 166

1848 weer dat Amt so 28,567 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Willemsborg weer in disse Tied de Seet von en Kanton. 1813 müssen de Franzosen dat Amt denn opgeven un de ole Stand is wedderkamen.

Bi de Verwaltungs- un Justizreform an’n 1. Oktober 1852 in dat Königriek Hannover hett sik an dat Amt Willemsborg nix ännert.

As Gericht för dat Amt is to’n 1. Oktober 1852 dat Amtsgericht Horborg inricht worrn.

 Öörd Stand 1848Friedrich W. Harseim, C. Schlüter: Statistisches Handbuch für das Königreich Hannover. 1848, Sied 102: http://books.google.de/books?ideOI-AAAAcAAJ&pgPA102 

  Oort  Lüüd  Hüüs  Aard  Status 1  Vaagdie Georgswarder  514  69  Dörp  Gemeen 2  Vaagdie Reiherstieg  976  97  Dörp  Gemeen 3  Vaagdie Stillhorn  1673  194  Dörp  Gemeen 4  Vaagdie Neehoff  542  59  Dörp  Gemeen
Öörd:
 Vaagdie Georgswarder: Honartsdiek, in’n Nedderwarder, in’n Öberwarder, op’n Rahmwarder un Vörwark Neehuus
 Vaagdie Reiherstieg: bi de Bowieserslüüs, in’n Busch (mit dat Huus Snakenborg), bi de Honartsslüüs, an’n Reiherstieg, Rodenhuus, Schippswarft, Huus an’n Rüsoort
 Vaagdie Stillhorn: bi de Olenslüüs, an’n Olendiek, op’n Bullert, in de Inlaag, in’n Finkenriek, Götjensoort, an’n Grönendiek, op de Höh, op’n Hövel, an Jenersied, Karkdörp, in de Koornweid, bi de Möhl, achter’n Neenfell, achter’n Schönenfell, an’n Sperldiek, Stillhorn, Vörwark Sluisgroov un de Hüüs in’n Fellen, Kükenkaat un Kukuukshorn
 Vaagdie Neehoff: an’n Köhlbrand, an’n Reiherstieg

 na 1859 

1859 bi de Verwaltungsreform in dat Königriek Hannover is dat Amt Willemsborg denn mit de Ämter Horborg un Hittfeld to dat ne’e Amt Horborg tohoopleggt worrn.

 Inwahnertall 

 Amtlüüd 

 1672-1678: Johann Jakob Sperl
 1678-1687: Albert Kücken
 1687-1697: Christian Böhmer
 1699-1703: Dietrich Nolbeck
 1703-1716: Johann Friedrich Philippi
 1717-1718: Friedrich Wilhelm Meineking
 1718-1734: Moritz Busmann
 1735-1747: Friedrich Christoph Isenbart
 1747-1762: Johann Anton von Döhren
 1762-1791: Friedrich August Brauns
 1791-1796: Carl Friedrich Hotzen
 1796-1811: Friedrich Franz Rautenberg
 1819-1831: August Wilhelm Carl Joachim Otto Wyneken
 1831-1836: Johann Caspar Peter Fischer
 1836-1846: Ludwig August Schlüter
 1847-1859: Christian Philipp von Ramdohr

 Footnoten 

Kategorie:Amt
Kategorie:Kurförstendom Hannover
Kategorie:Königriek Hannover
Kategorie:Gifft dat nich mehr